open-index/open-wikipedia-markdown huggingface dataset:
Kenneth G. Forslund

**Kenneth G. Forslund** (født 1967) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Västra Götalands läns västra valkrets på plass 68.

Forslund har blant annet sittet i utenrikskomiteen, EU-nemnda og i forsvarskomiteen.

## Referanser

 


## Eksterne lenker
* 
* 
*
Junior-VM i skiskyting 2011

**Ungdoms- og junior-VM i skiskyting 2011** ble arrangert i Nové Město na Moravě i Tsjekkia i perioden 27. januar – 5. februar 2011.

## Menn, junior
### 15 km



**Dato:** 2. februar 2011

Øvrige norske plasseringer: Kristoffer Skjelvik på 19.-plass og Andreas Werner på 44.-plass.

### 4 x 7,5 km stafett



**Dato:** 5. februar 2011

### 10 km sprint



**Dato:** 29. januar 2011

Øvrige norske plasseringer: Andreas Wærner (19) og Kristoffer Skjelvik (36).

### 12,5 km jaktstart



**Dato:** 30. januar 2011

Dagen etter sprinten var det jaktstart. Tom Barth falt ned til bronse, mens Johannes Kühn gikk seg opp til gull. Kristoffer Skjelvik endte på 22.-plass, og Andreas Wærner på 33.-plass. 

## Menn, ungdom
### 12,5 km normalditanse



**Dato:** 1. februar 2011

### 3 x 7,5 km stafett



**Dato:** 4. februar 2011

### 7,5 km sprint



**Dato:** 29. januar 2011

Sprinten ga grunnlaget for jaktstarten dagen etterpå. 

### 10 km jaktstart



**Dato:** 30. januar 2011

Rekkefølgen ble uforandret fra sprinten, og Maksim Tsvetkov forsvarte gullet. 

## Damer, junior
### 12,5 km



**Dato:** 1. februar 2011

Ane Skrove Nossum deltok også, men brøt løpet.

### 4 x 6 km stafett



**Dato:** 4. februar 2011

### 7,5 km sprint



**Dato:** 29. januar 2011

Sprinten ga grunnlaget for jaktstarten dagen etter. Øvrige norske plasseringer: Tiril Eckhoff (16) og Marte Olsbu (37).

### 10 km jaktstart



**Dato:** 30. januar 2011

Dagen etter sprinten var det jaktstart. De to første plassene ble uforandret, men Ingela Andersson endte på 13.-plass, og Laura Dahlmeier gikk seg opp fra 14. til 3.-plass. Marte Olsbu endte på 27.-plass. 

## Damer, ungdom
### 10 km



**Dato:** 1. februar 2011

Thekla Brun-Lie var eneste nordmann i dette løpet. 

### 3 x 6 km stafett



**Dato:** 4. februar 2011

### 6 km sprint



**Dato:** 29. januar 2011

Ingen nordmenn deltok i dette løpet. 

### 7,5 km jaktstart



**Dato:** 30. januar 2011

Ingen nordmenn deltok i dette løpet. 

## Eksterne lenker
* Resultater - menn, junior 15 km normaldistanse
* Resultater - menn, junior 4 x 7,5 km stafett
* Resultater - menn, junior 10 km sprint
* Resultater - menn, junior 12,5 km jaktstart
* Resultater - menn, ungdom 12,5 km normalditanse
* Resultater - menn, ungdom 3 x 7,5 km stafett
* Resultater - menn, ungdom 7,5 km sprint
* Resultater - menn, ungdom 10 km jaktstart
* Resultater - damer, junior 12,5 km normalditanse
* Resultater - damer, junior 3 x 6 km stafett
* Resultater - damer, junior 7,5 km sprint
* Resultater - damer, junior 10 km jaktstart
* Resultater - damer, ungdom 10 km normaldistanse
* Resultater - damer, ungdom 3 x 6 km stafett
* Resultater - damer, ungdom 6 km sprint
* Resultater - damer, ungdom 7,5 km jaktstart
Fortaleza Metro

**Fortalezametroen** (portugisisk: *Metrô de Fortaleza*, også kalt *Metrofor*) er den nye tunnelbanen i Fortaleza i Brasil. Utbyggingen startet 1999, og en delstrekning på den den første linjen med 12 av 20 stasjoner ble åpnet juni 2012, resten av strekningen i juli 2013. Det skal bygges ut 5 linjer med tilsammen 53 stasjoner, delvis med basis i eldre forstadsbaner og bytog hvor standarden gjøres om til metrostandard.

## Utbygging

## Eksterne lenker
* Fortaleza Metro hjemmeside (pt)
Agriades

***Agriades*** er en gruppe av blåvinger som enten blir regnet som en egen slekt eller som en underslekt av *[[Plebejus]]*. De er dagsommerfugler i gruppen glansvinger.

## Utseende
Små til mellomstore blåvinger. Hannene er lyst blågrå på oversiden, betydelig mindre fargerike enn mange andre blåvinger, hunnene er mørkt gråbrune. Det er som oftest en liten, svart flekk på hver vinge. Undersiden er grå med hvite felter og små, svarte flekker, ved bakhjørnet av bakvingen gjerne også én eller to oransje flekker.

## Levevis
Agriades-artene lever langt mot nord og høyt til fjells. Larvene lever på planter i erteblomstfamilien (Fabaceae), sildrefamilien (Saxifragacaea) og lyngfamilien (Ericaceae).

## Utbredelse
Denne gruppen er utbredt i Holarktis, mest langt i nord og i fjellområder. De er blant de sommerfuglene som går lengst mot nord og forekommer blant annet på Grønland.

## Systematisk inndeling

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie **glansvinger** (Lycaenidae) 
**** delgruppe Lycaeninae
***** blåvinger (Polyommatini) 
****** slekt *[[Plebejus]]* Kluk, 1780
******* underslekt *Agriades* Hübner, 1819
******** *[[Plebejus (Agriades) cassiope]]* Emmel & Emmel, 1998
******** *[[Plebejus (Agriades) diodorus]]* (Bremer, 1861)
******** *[[Plebejus (Agriades) franklinii]]* (Curtis, 1835) 
******** polarblåvinge, *[[Plebeius glandon|Plebejus (Agriades) glandon]]* (de Prunner, 1798) 
******** *[[Plebejus (Agriades) podarce]]* (C. & R. Felder, [1865])
******** *[[Plebejus (Agriades) ellisi]]* (Marshall, 1882)
******** *[[Plebejus (Agriades) errans]]* (Riley, 1927)
******** *[[Plebejus (Agriades) janigena]]* (Riley, 1923)
******** *[[Plebejus (Agriades) jaloka]]* (Moore, [1875])
******** *[[Plebejus (Agriades) kurtjohnsoni]]* Bálint, 1997
******** *[[Plebejus (Agriades) morsheadi]]* (Evans, 1923)
******** *[[Plebejus (Agriades) aegargus]]* (Christoph, 1873)
******** *[[Plebejus (Agriades) dardanus]]* (Freyer, 1845)
******** *[[Plebejus (Agriades) forsteri]]* Sakai, 1978
******** *[[Plebejus (Agriades) pheretiades]]* (Eversmann, 1843)
******** *[[Plebejus (Agriades) pyrenaicus]]* Boisduval, 1840) 
******** *[[Plebejus (Agriades) zullichi]]* Hemming, 1933
******** *[[Plebejus (Agriades) dis]]* (Grum-Grshimailo, 1891)
******** *[[Plebejus (Agriades) sikkima]]* (Bath, 1900)
******** *[[Plebejus (Agriades) walterfoster]]* (Koçak, 1996)

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* ''Plebejus'' i Tree of life web service

## Eksterne lenker
* 
* Moths and Butterflies of Europe and North Africa - flott bildesamling.
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* www.funet.fi – ''Agriades''
Avisåret 1911

**Avisåret 1911** er en oversikt over etableringer, nedleggelser, hendelser, prisvinnere og personer med tilknytning til aviser i 1911.

## Hendelser

## Etableringer
* 9. september: Avisen Folkeviljen utkommer med første nummer. Avisen ble startet på Sjøvegan av sokneprest og stortingsmannen Kr. Tønder. I februar 1917 ble Folkeviljen partiavis for Arbeiderpartiet og flyttet til Harstad. Avisen ble nedlagt i 1956. 
*September: Avisen Nybrott som sympatiserte politisk med Arbeiderpartiet, utkommer for første gang i Larvik i Vestfold. Dem ble nedlagt i 1984
* El Tiempo en daglig utgitt morgenavis i Colombia utkommer for første gang.
*Den svenske avisen Mellersta Skåne utkommer for første gang under dette navnet. Den het tidligere Hörbyposten. Samtidig som den skiftet navn endret den også politisk farge. 

## Nedleggelser
*Den samiske avisen Saǥai Muittalægje som ble grunnlagt av Anders Larsen i 1904, nedlegges.
*Stavanger Avis som utkom i Stavanger nedlegges. Den ble grunnlagt i 1888.

## Fødsler
* 12. februar – Hans Habe, tysk journalist, forfatter og manusforfatter (død 1977)
* 20. februar – Hans Scholz, tysk forfatter, journalist og maler (død 1988)
* 3. april – Theo Schuster, tysk sjakkspiller og sjakkjournalist (død 1998)
* 17. april – Lester Rodney, amerikansk journalist (død 2009)
* 14. mai – Arne S. Lundberg, svensk journalist, næringslivsleder og diplomat (død 2008)
* 6. august – Kadidja Wedekind, tysk skuespiller og journalist (død 1994)
* 18. juni – Ingrid Segerstedt-Wiberg, svensk journalist og politiker (død 2010)
* 10. oktober – Clare Hollingworth, britisk journalist
* 19. oktober – Hilde Spiel, østerriksk journalist og forfatter (død 1990)
* 2. november – Henry Cassirer, amerikansk journalist og forfatter (død 2004)
* 18. november – Herbert Alois Kraus, østerriksk journalist og politiker (død 2008)
* 20. november – David Seymour, amerikansk fotograf og fotojournalist (død 1956)
* 27. desember – Heinz Maegerlein, sportsjournalist (død 1998)

## Dødsfall
* 29. oktober &ndash; Joseph Pulitzer, ungarskfødt avisutgiver og journalist (født 1847)

## Se også
Vart jag mig i världen vänder

**«Vart jag mig i världen vänder»** er en sang av Den svenska björnstammen. Sangen fra 2011 var nummer en på Sverigetopplistan for singler og fikk høye plasseringer på Itunes- samt Spotifylistene.

## Referanser
Den svenska björnstammen

**Den svenska björnstammen** er en svensk musikkgruppe fra Norrköping.
År 2010 skrev gruppen kontrakt med plateselskapet Pope Records som har distribusjonsavtale med Universal Music Group. Den svenska björnstammen var i  2010 et av tre band som gikk til finalen i musikkonkurransen Metro On Stage. 

Musikkåret 2011 slapp Den svenska björnstammen låten «Vart jag mig i världen vänder» som steg til nummer en på Sverigetopplistan for singler og fikk høye plasseringer på Itunes- samt Spotifylistene.

21. januar 2012 vant gruppen to priser på P3 Guld-utdelingen, for årets nykommer og for årets låt 2011 med «Vart jag mig i världen vänder». De har solgte til seksdobbel platina og har over 70 millioner streams på spotify.

## Diskografi
### Album

*  &ndash; *Ett fel närmare rätt*
*  &ndash; *I forhållande till*
*  &ndash; *Country*
*  &ndash; *Iskanten*
*  &ndash; *Djur och människa*

### EP
*  &ndash; Dansmusik EP
*  &ndash; Classics

### Singler
*  &ndash; «Svalkar vinden»
*  &ndash; «Vart jag mig i världen vänder»

## Referanser


## Eksterne lenker
* 
*
Presidente Castro Pinto internasjonale lufthavn

**Presidente Castro Pinto internasjonale lufthavn** (*Aeroporto Internacional Presidente Castro Pinto*) befinner seg i byen Bayeux, i den brasilianske delstaten Paraíba.
Schloss Arnsberg

**Schloss Arnsberg** var en borg på det 256 meter høye Schlossberg i Arnsberg i det nåværende Nordrhein-Westfalen. Slottet ble anlagt i tiden omkring 1100, for grevene av Werl-Arnsberg. 

Frem til 1368 tjente den som bolig for grevene av Arnsberg. Med overgangen til de kölniske erkebiskoper og senere kurfyrster, ble den et herskapssentrum for hertugdømmet Westfalen. 

Kurfyrstene residerte på slottet og der hadde Landdrosten sitt sete som stattholder. På slottet fant delvis også Landdagen sted. 

Kurfyrste Salentin von Isenburg omarbeidet borgen i 1575 i renessansestil. Under Maximilian Heinrich av Bayern kom det i 1654 til en fortsatt ombygging. 

En grunnleggende endring i stil med barokken ble gjennomført fra 1739 under kurfyrste Clemens August av Bayern gjennom arkitekten og byggmesteren Johann Conrad Schlaun. Under syvårskrigen ble slottet ødelagt i 1762. Anlegget er idag en ruin.
## Referanser
Trettøytunnelen

**Trettøytunnelen** er en tunnel på den meget rasutsatte strekningen av riksvei 70 mellom Sunndalsøra og Ålvundeid i Sunndal kommune i Møre og Romsdal fylke. Den er 1182 meter lang. Tunnelen ble erstattet av den 7,5 km lange Oppdølstrandtunnelen da denne åpnet i 2014.. Etter et ras i 1969, ble Trettøytunnelen forlenget med 500 meter, og gjenåpnet i 1974. 15. August 2014 ble vegen gjennom Oppdølstranda stengt for godt etter at Oppdølstrandtunnelen ble åpnet. Tunnelen er i dag fysisk stengt med porter i hver ende. 

## Se også
* Oppdølstrandtunnelen
* Fonnafonntunnelen
* Midtbekktunnelen
* Veitunneler i Norge
* Liste over veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@174312,6969871,10/vegobjekt:80566962:58b02c:67)
* Risikovurdering av steinsprangfare på Oppdølsstranda 
* Sørsiden av tunnelen på Google StreetView.
* Nordsiden av tunnelen på Google StreetView.
Kreistag

**Kreistag** (i Schleswig-Holstein og Nordrhein-Westfalen kalt **Kreis** (norsk: *kretsdag*)) er den folkevalgte forsamling i på forvaltningsnivået landkreis i Tyskland. En kreistag har ingen lovgivende makt og hører således til forvaltningen, det vil si den utøvende makt. *Kretsdagene* er opprettet med hjemmel i den tyske grunnloven Grundgesetz, Artikkel 29.

Kretsdagen består av medlemmer valgt av borgerne i kretsen (herunder borgere fra andre EU-land). Valgperioden er i de fleste delstatene fem år, i Bayern seks år.

I noen delstater ledes kretsdagens møter av en landrat, som også er leder av kretsens administrasjon. 

## Se også
* Tysklands lokalforvaltning
* Landdag (historisk) – særlig om bruken av stavelsen *-dag* i ordet *kretsdag*.
* Tysklands politiske system

## Referanser
Azul Linhas Aéreas

**Azul Linhas Aéreas** (IATA-kode: **AD**) er et flyselskap fra Brasil som drives etter en lavprismodell. Hovedkontoret ligger i Barueri og selskapet opererer flygninger til en rekke destinasjoner i Brasil. Selskapet ble grunnlagt  den 5. mai 2008 av David Neeleman, grunnlegger av og tidligere administrerende direktør for JetBlue. Selskapet ble kalt Azul (portugisisk for *Blå*) etter en navnekonkurranse i 2008, hvor *Samba* var det mest populære navnet.

## Referanser


## Eksterne lenker
* 
* Azul, kommentarer fra passasjerer
Women’s Royal Air Force

**Women's Royal Air Force (WRAF)** var en kvinnelig lotteorganisasjon av Royal Air Force som fantes på slutten av første verdenskrig og etter andre verdenskrig.

Det første WRAF var en støtteorganisasjon til Royal Air Force. Intensjonen bak organisasjonen var å bruke kvinner som mekanikere, for å frigjøre menn til fronttjeneste. Organisasjonen opplevde stor pågang som gjorde at rollene ble utvidet. Det første WRAF ble langt ned i 1920.

Navnet ble tatt opp igjen i 1949 som en omdøping av Women's Auxiliary Air Force som hadde fungert under andre verdenskrig. WRAF og RAF vokste seg stadig mer sammen etter som flere og flere deler av RAF ble åpnet opp for kvinner. RAF og WRAF ble slått sammen i 1994.
HMS «Warrior» (1905)

**HMS «Warrior»** var en panserkrysser av Warrior-klassen som ble bygget for Royal Navy tidlig på 1900-tallet. Da første verdenskrig brøt ut i 1914 var hun stasjonert i Middelhavet og tok del i jakten på de tyske krigsskipene SMS «Goeben» og SMS «Breslau». Hun ble overført til Grand Fleet i desember 1914. I 1916 tok hun del i Jyllandsslaget, der hun ble sterkt skadet.  Dette førte til at hun sank på sokkelen, sør for 62 gr N.

## Referanser


## Kilder
* 
* 
* 
* 

## Eksterne lenker
* 
*
Losnaætten

**Losnaætten** var en norsk stormannsætt i middelalderen. Deres hovedsete var på gården Losna på øya Losna, nord for Sognefjordens munning.

## Fremtredende slektsmedlemmer
*Erlend Filippusson (ukjent–1407)
*Eindride Erlendsson (ukjent–1440/1441)
*Erlend Eindridsson (ca. 1400–ca. 1450)

## Våpenskjold
I blått ni sølv ruter stilt i kors. På hjelmen er hjelmtegnet en blå og en sølv lindorm med halsene om hverandre (Munthe figur 5)

## Litteratur
* Danmarks Adels Aarbog, København 1902 
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]]*, bind I, Oslo 1928
* Hallvard Trætteberg: *Norges våbenmerker. Norske by- og adelsvåben*, utgitt av Kaffe Hag, Oslo 1933, med hans tegninger av skjoldene i våpenene til den eldre og den yngre Losnaætten.
* Harald Nissen og Terje Bratberg: *[[Gerhard Schøning|Schønings]] [[våpenrulle|våpenbok]] – Gamle Norske Adel Efter et gammelt [[Manuskript]] [[Assessor]] Ifver Hirtzholm tilhørende*, Pirforlaget, Trondheim 2013
* Johan Marius Setsaas: «Schønings våpenbok: Til glede og bekymring», *[[Norsk Slektshistorisk Forening|Genealogen]]* nr. 2/2014, Oslo 2014, side 45-51
Into the White

***Into the white*** er en film regissert av Petter Næss, basert på hendelser på Strynefjellet under invasjonen av Norge i 1940. Filmen handler om tre tyske flygere og to britiske som blir skutt ned og må nødlande på henholdsvis Heilstuguvatnet og Breidalsvatnet 27. april 1940. Flygerne må søke ly i samme jakthytte under vinterstormene og tvinges til å samarbeide for å overleve.

Det britiske flyet var Blackburn Skua L2940 som i 1974 ble hevet fra Breidalsvatnet. Restene av det tyske Heinkel-flyet ligger fortsatt i fjellet ved Grotli, til filminnspillingen ble det laget en kopi som en stund etter innspillingen var å se ved hotellet.

## Roller

## Mottakelse
Dagbladet, VG og Dagsavisens anmeldere gav filmen terningkast fire. 
Øystein David Johansen i VG mente filmen rommet *«glitrende skuespillerprestasjoner»* selv om historien var noe velmenende: *«Gjennom smått absurde, fint timede «husholdningsutfordringer» utvikler historien seg nesten til en «buddy»-film etter de førte uforsonlige møtene».* Inger Merete Hobbelstad i Dagbladet omtalte den som en *«dramakomedie som er noe nær en feelgood-film fra okkupasjonstiden, med stort hjerte og mellomhøy panne».* Hun mente filmen var  varm og inkluderende, men tam. Espen Svenningsen Rambøl fra Dagsavisen roste skuespillerne og mente den var «tradisjonell, men vellaget».

## Referanser


## Eksterne lenker
*
Per Ditlef Fredriksen

**Per Ditlef Møller Fredriksen** (født 14. juni 1975) er professor i arkeologi ved Universitetet i Oslo. 

Fredriksen er cand.philol. i arkeologi fra Universitetet i Bergen (2002). I perioden 2002-2005 arbeidet han på flere utgravningsprosjekter i regi av Kulturhistorisk Museum (KHM) ved UiO og Vitenskapsmuseet ved NTNU, i tillegg til diverse utgravningsprosjekter i Frankrike, Sør-Afrika og Mosambik. I 2005 fikk Fredriksen personlig doktorgradsstipend fra Norges forskningsråd, hvilket innebar at han i perioden 2005-2009 var tilsatt som stipendiat ved Unifob Global og Institutt for arkeologi, historie, kultur- og religionsvitenskap (AHKR) ved UiB. 

I 2009 disputerte han over avhandlingen *Transformations in Clay: Material Knowledges, Thermodynamic Spaces and the Moloko Sequence of the Late Iron Age (AD 1300-1840) in Southern Africa.*

Fredriksens to faglige hovedfelt er eldre jernalder i Norden og sen førhistorisk/historisk arkeologi i det sørlige Afrika. Felles for begge forskningsområdene er fokus på keramikk og keramikkens forhold til metallhåndverk og teknologisk utvikling, i tillegg til arkeologisk teori- og metodeutvikling. 

## Eksterne lenker
Sven-Erik Grieg-Smith

**Sven-Erik Grieg-Smith** (født 1943) er en norsk historiker og tidligere hæroffiser som var førstelektor ved Institutt for arkeologi, historie, kultur- og religionsvitenskap ved Universitetet i Bergen. Han har særlig arbeidet med militærhistorie. 

I november 2011 ble Grieg-Smith prosjektleder for en historikergruppe som skulle utrede dekorering for innsats under andre verdenskrig. Spørsmålet om nye tildelinger av Krigskorset sto her sentralt. Prosjektet er avsluttet.

## Bibliografi
* *Ingen fiendtlige hensikter. Overfallet på Bergen 9. april 1940*, Bergen: Bodoni Forlag, 2014. ISBN 978-82-7128-683-5
* *De hvite englene. Historien om Bjørn West*, Bergen: Bodoni Forlag, 2010. ISBN 978-82-7128-585-2
* *Nye tider krever nye lover. En historisk oversikt over befalets stillingsvern gjennom tidene*, Oslo: Forlaget Aktuell AS, 2007. ISBN 978-82-92611-07-4
* *«De drepte våre menn». Studiet av en krigsforbrytelse. Begivenhetene som førte til henrettelsen av besetningen på MTB 345 den 30. juli 1943*, Norsk tidsskrift for sjøvesens skriftserie, nr. 10, Hundvåg: Norsk tidsskrift for sjøvesen, 2003. ISBN 82-92217-09-6 
* *Også vi når det blir krevet. Historien om Hordaland Heimevernsdistrikt 09*, Bergen: Havel, 2001. ISBN 
* *Borger og soldat – Historien om det norske reservebefalet og det forsvar de tjente*, Oslo: Grøndahl-Dreyer, 1996. ISBN 82-504-2335-6
* «Ingen fiendtlige hensikter». Angrepet på Bergen 9. april 1940, Arendal: Agder forlag, 1989
* *En oppslager for fred og frihet gjennom 100 år. Bergens forsvarsforening 1888-1988*, Bergen : Bergens forsvarsforening, 1988. ISBN 82-991698-0-1
* *For Konge og Fedreland. Hæren på Vestlandet gjennom 350 år*, Bergen: Hovedkomiteen for feiringen av hærens 350-årsjubileum i Bergensområdet, 1978

## Referanser
Hreinn Friðfinnsson

**Hreinn Friðfinnsson** (1943–2024) var en islandsk kunstner, omtalt som «en av Islands ledende konseptkunstnere».

Friðfinnsson var utdannet fra Myndlista- og handídaskóli Íslands i Reykjavík 1958–60, og bodde og arbeidet siden 1971 i Amsterdam. Han «var en av grunnleggerne av SÚM-gruppen, som spilte en avgjørende rolle for den avantgardistiske kunstens utvikling i Island på 1960-tallet.»

I 2000 mottok han Ars Fennica-prisen, og en andrepris i Carnegie Art Award. Han er innkjøpt av blant annet Kiasma i Helsingfors, Safn og Nýlistasafnið i Reykjavík, Malmö Konsthall,  og Nordiska Akvarellmuseet.

Han bidro til Skulpturlandskap Nordland med installasjonen «Alveborg» i Hattfjelldal.

## Referanser
Belgias Grand Prix 2001

**Belgias Grand Prix 2001** var et Formel 1-løp arrangert den 2. september 2001 på Spa-Francorchamps-banen i Belgia. Det var det fjortende løpet i Formel 1-sesongen 2001 og nest siste europeiske løpet for sesongen. Løpet huskes for ulykken til brasilanske Luciano Burti som kjørte ut *Blanchimont*-svingen etter kollisjon med Eddie Irvine og for at Michael Schumacher overtok Alain Prosts tidligere rekord på 51 Grand Prix-seire. 

Juan Pablo Montoya tok pole position for løpet, den andre i hans Formel 1-karriere. Men et motorhavari med to runder igjen førte til at Ferrari's Michael Schumacher, som også hadde den raskeste runden, vant løpet 10 sekunder foran McLarens David Coulthard. Giancarlo Fisichella var den siste på podiet på tredjeplass, den siste podiumplassen til Benetton Team før det skiftet navn til to Renault F1.

## Klassifisering
### Løpet

## Kommentarer
*Begge førerne for teamene Arrows og Minardi hadde kvalifikasjonstider utenfor 107&nbsp;% av topptiden, men fikk delta fordi det regnet under kvalifiseringen.
*Den første starten ble avbrutt da både Juan Pablo Montoya og Heinz-Harald Frentzen stod igjen i starten. Som et resultat måtte de starte sist ved den andre starten.
*På den fjerde runden gjennom *Blanchimont*-svingen kom Luciano Burti bort i bakhjulet til bilen til Eddie Irvine noe som førte til at frontvingen ble revet av. Han mistet markgrepet og kjørte ut i over 290&nbsp;km/t. Skadene han fikk førte til at han måtte stå over resten av sesongen. Løpet ble startet på ny og gikk over 36 runder og resultatene av denne delen av løpet ble tellende.
*Irvine deltok ikke i den nye starten, og det gjorde heller ikke Kimi Räikkönen eller Fernando Alonso, som begge hadde brudt før løpet ble stoppet.
*Den tredje starten ble avbrutt da Ralf Schumacher ble stående igjen, fordi utstyr (bukk) var satt igjen ned bilen etter et skifte av bakvinge. Han fulgte lagkameraten Williams Montoya og Frentzen bakerst i startfeltet, og Michael Schumacher var dermed lengst fremme ved den fjerde starten.
*Jean Alesi klarte å komme seg foran Ralf Schumacher og tok sine første poeng for Jordan, som også var de siste F1-poengene han tok i karrieren.

## Stillingen etter løpet
***Fet skrift** markerer verdensmestere.

;Stillingen i førernes mesterskap

;Stillingen i kontruktørmesterskapet

***Bemerk**: Bare de fem første posisjonene viser i de stillingene.

## Referanser
Florian Lukas

**Florian Lukas** (født 16. mars 1973 i Berlin) er en tysk skuespiller. 

Lukas hadde suksess med ostalgifilmen *[[Good bye, Lenin!]]* fra 2003. I 2012 spilte han løytnant Horst Schopis i *[[Into the White]]*, som ble tatt opp i Norge.

## Filmografi
* 2012: Into the White
* 2011: Weissensee
* 2011: I Phone You
* 2011: Don – The King is back
* 2010: Weissensee 
* 2010: Die Fremde 
* 2009: Die Wölfe
* 2009: Der kleine Mann (TV)
* 2009: Acht auf einen Streich – Die Gänsemagd 
* 2008: Warten auf Angelina
* 2008: Nordwand 
* 2007: Stellungswechsel
* 2007: Kein Bund für’s Leben
* 2006: Nachtschicht – Der Ausbruch
* 2006: FC Venus – Elf Paare müsst ihr sein
* 2005: One Day In Europe
* 2005: Keine Lieder über Liebe
* 2004: Kammerflimmern 
* 2004: Befreite Zone
* 2003: Nachtschicht – Amok!
* 2003: Liegen lernen 
* 2003: Good bye, Lenin!
* 2001: Wambo
* 2001: Tatort
* 2001: Mädchen, Mädchen
* 2001: Emil und die Detektive 
* 2000: Zoom – It's Always About Getting Closer
* 1999: St.Pauli Nacht
* 1999: Absolute Giganten
* 1998: Der Eisbär
* 1997: Der Hauptmann von Köpenick 
* 1997: Dazlak – Skinhead|Dazlak
* 1996: Unser Lehrer Doktor Specht 4. Staffel
* 1996: Polizeiruf 110: Der schlanke Tod
* 1995: Kommt Mausi raus?!
* 1995: Ex
* 1994: Tatort (TV)
* 1992: Banale Tage

## Referanser


## Eksterne lenker
* 
*
Chico Buarque

**Francisco Buarque de Hollanda** (født 19. juni 1944 i Rio de Janeiro i Brasil), kjent som **Chico Buarque**, er en brasiliansk sanger, gitarist, komponist, dramatiker, forfatter og dikter. Han er best kjent for sin musikk, som ofte inkluderer sosiale, økonomiske og kulturelle referanser til Brasil og til Rio de Janeiro spesielt.

Han er sønn av historikeren Sérgio Buarque de Holanda.  Buarque begynte han sin karriere i 1960-årene, da han vant, med sangen *A Banda*, Festival de Música Popular Brasileira. Han er erklært sosialist og gikk i selvpålagt eksil i Italia i 1969, grunnet den voksende undertrykkelsen fra militærdiktaturet. Ved returen i 1970 ble han en av de mest aktive artistene i kritikk av politikken og i kampen for demokratiseringen av Brasil. I sin litterære karriere har han tre ganger vunnet Prêmios Jabuti, en kjent litteraturpris i Brasil.

Han giftet og separerte seg fra skuespilleren Marieta Severo, som han fikk tre døtre med.

## Diskografi

* 1966: *Chico Buarque de Hollanda* (Vol. 1)
* 1966: *Morte e Vida Severina*
* 1967: *Chico Buarque de Hollanda* (Vol. 2)
* 1968: *Chico Buarque de Hollanda* (Vol. 3)
* 1969: *Umas e outras – compacto*
* 1969: *Chico Buarque na Itália*
* 1970: *Apesar de você*
* 1970: *Per un pugno di samba*
* 1970: *Chico Buarque de Hollanda* (Vol. 4)
* 1971: *Construção*
* 1972: *Quando o carnaval chegar*
* 1972: *Caetano e Chico juntos e ao vivo*
* 1973: *Chico canta*
* 1974: *Sinal fechado*
* 1975: *Chico Buarque & Maria Bethânia ao vivo*
* 1976: *Meus caros amigos*
* 1977: *Cio da Terra compacto*
* 1977: *Os saltimbancos*
* 1977: *Gota d'água*
* 1978: *Chico Buarque*

* 1979: *Ópera do Malandro*
* 1980: *Vida*
* 1980: *Show 1º de Maio compacto*
* 1981: *Almanaque*
* 1981: *Saltimbancos trapalhões*
* 1982: *Chico Buarque en espanhol*
* 1983: *Para viver um grande amor*
* 1983: *O grande circo místico*
* 1984: *Chico Buarque (Vermelho)*
* 1985: *O Corsário do rei*
* 1985: *Ópera do Malandro*
* 1985: *Malandro*
* 1986: *Melhores momentos de Chico & Caetano*
* 1987: *Francisco*
* 1988: *Dança da meia-lua*
* 1989: *Chico Buarque*
* 1990: *Chico Buarque ao vivo Paris le Zenith*
* 1993: *Para Todos*
* 1995: *Uma palavra*
* 1997: *Terra*

* 1998: *As cidades*
* 1998: *Chico Buarque da Mangueira*
* 1999: *Chico ao vivo*
* 2001: *Chico e as cidades* (DVD)
* 2001: *Cambaio*
* 2002: *Chico Buarque – Duetos*
* 2003: *Chico ou o país da delicadeza perdida* (DVD)
* 2005: *Meu Caro Amigo* (DVD)
* 2005: *A Flor da Pele* (DVD)
* 2005: *Vai passar* (DVD)
* 2005: *Anos Dourados* (DVD)
* 2005: *Estação Derradeira* (DVD)
* 2005: *Bastidores* (DVD)
* 2006: *O Futebol* (DVD)
* 2006: *Romance* (DVD)
* 2006: *Uma Palavra* (DVD)
* 2006: *Carioca* (CD + DVD med dokumentaren *Desconstrução*)
* 2007: *Carioca Ao Vivo*
* 2011: *Chico*

## Referanser


## Eksterne lenker
* 
* 
*
Solan Gundersens Vinterleker

**Solan Gundersens Vinterleker** er det uoffisielle norgesmesterskapet i skihopping og kombinert for barn i alderen 12–14 år. Det arrangeres årlig av Alvdal IL, med hopp i Sandeggbakken og langrenn i løypene ved bakken. Arrangementet er oppkalt etter forfatter Kjell Aukrusts figur Solan Gundersen. Aukrust var fra Alvdal, og beskrev også Sandeggbakken i sine bøker.

Hovedrennet for denne aldersgruppen ble først arrangert på Kongsberg under navnet Donald Duck-lekene. Det ble etter en tid flyttet til Savalen. Siden 1998 er det blitt arrangert i Alvdal. Lekene var fra starten av for 13- og 14-åringer; 12-åringene fikk delta for første gang i 2008. Langrennet under Solan Gundersens Vinterleker ble arrangert på Steimoegga til og med 2009, men er siden 2010 blitt holdt ved Sandeggbakken.

## Se også
*Norgesmesterskapet på ski

## Kilder
*Alvdal IL: Solan Gundersens Vinterleker
*Solan Gundersens Vinterleker (Power Point-presentasjon)
*Arbeidets Rett: Solan soper inn penger (6. mars 2008, oppdatert 20. mai 2011, besøkt 11. mars 2012)
*Norges Skiforbund: Deltagerrekord i Solan Gundersens vinterleker  (7. mars 2012, besøkt 11. mars 2012)
Leonaert Bramer

**Leonaert/Leonard Bramer** (alias: * Nestelghat*) (født 24. desember 1596 i Delft, begravet 10. februar 1674 samme sted) var en nederlandsk kunstmaler, designer og en av få freskomalere i den nederlandske gullalderen. Malestilen var inspirert av Adam Elsheimer og Caravaggio. 

I Italia hvor han oppholdt seg i en lengre periode, var han kjent som *Leonardo della Notte* (*Nattens Leonardo*), på grunn av sine mange malerier med nattescener. 

Blant Bramers mange beskyttere og kunder var medlemmer av huset Oranien, men lokale kunder i Delft kjøpte også malerier i stort antall. 

I dag er Bramer hovedsakelig kjent for å ha vært venn, inspirator og muligens læremester for Johannes Vermeer selv om Bramers og Vermeers malerstil var vidt forskjellig.

Bramer ble medlem av Sint-Lucasgildet i Delft i 1629. 

Bramer giftet seg aldri og fortsatte med å være svært produktiv inntil han døde i Delft i 1674, da en stor del av hans verk ble lagt ut på auksjon.

## Referanser
Lorry (Frederiksberg)

**Lorry** var et forlystelsessted på Allégade på Frederiksberg.

Stedet har sitt navn etter dets grunnlegger, Frederik Laurentius Feilberg, som også ble kalt Lorry (1858–1917). Han kjøpte i 1896 sangpaviljongen Café Chantant og omdøpte stedet til *Operetten*. I 1909 og 1913 etablerte han flere kabaret- og varietérestauranter i nabohusene, blant annet Drachmann Kroen og Landsbyen. Inspirasjonskilden var Haus Vaterland på Potsdamer Platz i Berlin. I 1914 ble det enda eksisterende teateret Riddersalen åpnet. Lorry gikk i betalingsstansning i 1977 og ble deretter overtatt av Frederiksberg Kommune.

Ved etableringen av TV 2/Lorry i 1989 leiet TV-stasjonen seg inn i bygningene. I 1999 kjøpte TV 2/Lorry stedet av kommunen. I dag rommer komplekset også en café, Café Grock.

## Bygningen
Bygningen i  Allégade 7–9 er fra 1700-tallet og ble fredet i 1978.

## Referanser
Lasse Diding

**Lasse Gunnar Diding** (født 1953) er en svensk entreprenør som tidligere drev hotell Gästis og hotell Havanna i Varberg, og mottok en pris som Årets företagare i Varberg 2007. Diding har sittet i styret for foreningen Folket i Bild/Kulturfront.

I januar 2012 offentliggjorde Diding sin ønske om å gjøre om Engelska parken i Varberg til en Leninpark med en statue av Vladimir Lenin, da han presenterte denne ideen i et brev til Varbergs kommun. Sommeren 2024 avduket han en åtte meter høy Lenin-statue i sin egen hage i Varberg.

## Navnetvist
Diding forsøkte å gi sin sønn (født 1991) navnet Brfxxccxxmnpcccclllmmnprxvclmnckssqlbb11116 (uttalt /ˈalˌbin/). Guttens foreldre planla å aldri gi ham noe navn, som en protest mot svensk navnelovgivning, som sier:

:*Fornavn skal ikke godkjennes om de kan forårsake skade eller kan antas å virke skjemmende for den som bruker det, eller navn som av opplagte grunner ikke er passende som fornavn.*

Fordi foreldrene ikke hadde registrert et navn på gutten innen hans femårsdag ga en rett i Halmstad i sørlige Sverige foreldrene en bot på &nbsp;kroner. Som svar på boten sendte foreldrene inn navnet Brfxxccxxmnpcccclllmmnprxvclmnckssqlbb11116 i mai 1996. Retten godtok ikke det spesielle navnet, og opprettholdt boten. Foreldrene prøvde så i stedet å skrive guttens navn A, men retten godtok heller ikke det.

## Referanser


## Eksterne lenker
* Lasse Diding – kommunisten som byggt sitt eget Leninbad
* No laughs for Swede's name game
* Albin or Albyn or … What's in a name?
Western-Expressen

**Western-Expressen** er en 335 meter lang berg-og-dal-bane som åpnet i 2012, i tilknyttning til cowboybyen Morgan Kane City på Tusenfryd. Den nederlandske produsenten Vekoma er leverandør av banen, og de har tidligere levert Loopen (1988) og ThunderCoaster (2001) til parken. Berg- og dalbanen er tilpasset barnefamilier og kan derfor ikke måle seg med de raskeste berg-og-dal-banene på Tusenfryd, selv om den når hastigheter opp mot 11 meter i sekundet i løpet av turen. Høydegrensen er satt til minimum 110 cm alene, eller 95 cm sammen med voksen over 18 år. Western-Expressen gir dermed et bredere tilbud til de som ikke er høye nok til å kjøre de større berg-og-dal-banene i parken. Banen har høy kapasitet med plass til 20 personer i hvert av de to togsettene.

Banen ble opprinnelig bygget i 2001, og gikk under navnet "Family Adventure" da den ble åpnet i den italienske parken Mirabilandia. Samme park solgte attraksjonen til TusenFryd i 2011

Tusenfryd oppgir at banen er 17 meter høy, men denne type bane leveres standardmessig med en høyde på 13 meter fra produsenten Vekoma.

## Fakta om Western-Expressen
*Produsent: Vekoma
*Kapasitet: 20 personer per tog (10 rader av 2)  
*Antall tog: 2 
*Lengde: ca. 350 meter
*Topphastighet: ca. 40 km/t
*Høyeste punkt: 13 meter
*Høydegrense: 110 cm alene (95 cm sammen med voksen over 18 år)

## Referanser


## Eksterne lenker
*
Rüthen

**Rüthen** er en by i Kreis Soest i Regierungsbezirk Arnsberg i Nordrhein-Westfalen. Byen hadde 10&nbsp;510 innbyggere den 31. desember 2010.

## Referanser


## Eksterne lenker
*
Scandinavian Journal of Educational Research

***Scandinavian Journal of Educational Research*** er et internasjonalt engelskspråklig vitenskapelig tidsskrift for forskning i pedagogikk, utgitt av det britiske forlaget Routledge og etablert i 1971. Det har hovedforankring i Norden, men publiserer også artikler med fokus utenfor Norden.

Tidsskriftet er rangert i Social Sciences Citation Index. I norsk vitenskapsindeks er det et nivå 2-tidsskrift, det høyeste kvalitetsnivået.

Per 2017 er sjefredaktør professor Øyvind Lund Martinsen ved Handelshøyskolen BI. Tidsskriftet har egne redaktører for alle de nordiske landene samt et redaksjonsråd.

## Eksterne lenker
* https://web.archive.org/web/20120226185726/http://www.tandf.co.uk/journals/titles/00313831.asp
*
Pieter de Hooch

**Pieter de Hooch** (**Pieter Hendrickz de Hooch**, også skrevet **Hoogh** eller **Hooghe**) (døpt 20. desember 1629, begravet 24. mars 1684) var en nederlandsk sjangermaler i den nederlandske gullalderen. Han var en samtidig av Johannes Vermeer og arbeidet med samme emner og i noe av den samme stilen.

Pieter de Hooch ble født i Rotterdam og gikk senere i lære hos Nicolaes Pieterszoon Berchem og Ludolf Leendertsz de Jongh i Haarlem. Fra begynnelsen av 1650-tallet arbeidet De Hooch som maler og tjener for kjøpmannen og kunstsamleren Justus de la Grange. Arbeidsforholdet medførte at han var med de la Grange på reiser til Haag, Leiden og Delft hvor han slo seg ned i 1654.

Hans tidlige verk er tradisjonelle sjangerscener, men etter at han kom til Delft i 1654 ble han interessert i komplekse skildringer av borgerlige interiører med fargebrytning og lys- og skyggespill. I hvor stor grad han var inspirert av Vermeer er uklart, men Vermeer hadde helt klart en sterk betydning for De Hooch. De Hooch henga seg siden til geometriske og formelle rom, for eksempel gårdsrom, korridorer og interiører, alt distinkt og artikulert. Det er sannsynlig at De Hooch overleverte de fleste av sine verk til la Grange i denne perioden i bytte mot kost og losji og andre fordeler; slike avtaler var ikke uvanlige. En senere inventaroversikt viser at la Grange eide 11 av hans malerier.

De Hooch ble medlem av Sint-Lucasgildet i Delft i 1655. Fra 1661 var han bosatt i Amsterdam hvor han hadde oppdrag for velstående familier. Selv bodde han og familien i et område preget av fattigdom.

De Hooch døde 54 år gammel på et sinnssykehus i Amsterdam i begynnelsen av 1684 og ble begravet 24. mars. Årsakene til at han var innlagt eller de nærmere omstendighetene rundt hans død er ikke kjent.

## Referanser

## Eksterne lenker
*
Tony Judt

**Tony Robert Judt** (født 2. januar 1948 i London, død 6. august 2010 i New York City) var en britisk historiker, skribent og professor som arbeidet med europeisk historie. Judt flyttet til New York og ble Erich Maria Remarque-professor i europeiske studier ved New York University og direktør for universitetets Erich Maria Remarque Institute. Han var en hyppig bidragsyter til The New York Review of Books. I 1996 ble Judt valgt som medlem av the American Academy of Arts and Sciences og i 2007 ble han korresponderende medlem av the British Academy.

## Bibliografi
* Med Timothy Snyder, (2012). Thinking the Twentieth Century. London: Penguin Press. ISBN 9781594203237.
* *The Memory Chalet*. London: William Heinemann. (2010) ISBN 9780434020966.
* *Ill Fares the Land*. Penguin Press. (2010) ISBN 1-59420-276-1.
* *Reappraisals: Reflections on the Forgotten Twentieth Century*. Penguin Press. (2008) ISBN 1-59420-136-6.
* *Postwar: A History of Europe Since 1945*. Penguin Press. (2005) ISBN 1-59420-065-3.
* *The Burden of Responsibility: Blum, Camus, Aron, and the French Twentieth Century*. University of Chicago Press. (1998) ISBN 0-226-41418-3.
* *A Grand Illusion?: An Essay on Europe*. Douglas & McIntyre. (1996) ISBN 0-8090-5093-5.
* *Past Imperfect: French Intellectuals, 1944-1956*. University of California Press. (1992) ISBN 0520079213.
* *Marxism and the French Left: Studies on Labour and Politics in France 1830-1982*. (1990) Clarendon. ISBN 0-19-821578-9.
* *Socialism in Provence 1871-1914: A Study in the Origins of the Modern French Left*. (1979) Cambridge University Press. ISBN 0-521-22172-2.
* *La reconstruction du parti socialiste : 1921-1926. Presses de la Fondation nationale des sciences politique*. (1976)

## Referanser


## Eksterne lenker
* 
*  Historical Society, Boston University – intervju med Judt om Europa
*  Liste med Tony Judts artikler i tidsskriftet *The New York Review of Books*]
Tyne–Wear derby

**Tyne–Wear derby** er en betegnelse på lokaloppgjøret i fotball mellom Newcastle United FC og Sunderland FC. Oppgjøret har navnet etter det tradisjonelle grevskapet Tyne and Wear som lå mellom elvene Tyne og Wear. Derbyet har utviklet seg til å bli rivaloppgjøret innen Nordøst-England og mellom byene Newcastle upon Tyne og Sunderland som ligger bare 15 km fra hverandre.

Den første kampen mellom de to lagene var i 1883, med den første obligatoriske kampen var en FA-cup-kamp i 1888 som Sunderland vant 2-0. Newcastle har vunnet flest ganger, med 53 seire, Sunderland har vunnet 45 ganger, og lagene har spilt uavgjort 45 ganger.

## Bakgrunn
Dagens Tyne–Wear derby er en videreføring av den historiske rivaliseringen mellom de to byene. Denne skriver seg tilbake helt til den engelske borgerkrigen mellom 1642 og 1651. Kjøpmennene i Sunderland protesterte mot de fordelene de kongetro rojalistene i Newcastle hadde, og sluttet seg til parlamentarianerne og ble et støttepunkt for denne bevegelsen.

Det politiske skillet ble videreført under jakobittopprørene, hvor Newcastle støttet Huset Hannover og kong Georg I, mens Sunderland støttet jakobittene forsøk på å gjeninnsette Jakob VII av Skottland og II av England på tronen, etter at han ble avsatt av Det engelske parlamentet under den ærerike revolusjon.

## Resulter

Pr. 4. mars 2012

## Eksterne lenker
* Bakgrunnsartikkel på TV2 Sporten
Euchrysops

se teksten

***Euchrysops*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

## Utseende
Små til middelsstore (vingespenn 25-35 millimeter) blåvinger. Hannenes overside er blå eller blåfiolett, hunnene er brunlige. Undersiden er mønstret i brunt og hvitt.  

## Levevis

### Larvene
Larvene lever på planter i erteblomstfamilien og rubladfamilien. I alle fall noen av artene er knyttet til maur.

## Utbredelse
Slekten finnes bare i den afrotropiske økosonen bortsett fra *Euchrysops cnejus* som er utbredt fra Arabia til Australia.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) – 15 norske arter, 109 i Europa inklusiv varianter (underarter)
****** stammen Polyommatini (i snever forstand) 
******* *Euchrysops*-gruppen – Afrika
******** slekten *Euchrysops* Butler, 1900 – 30 arter
********* *[[Euchrysops abyssinica]]* (Aurivillius, 1922)
********* *[[Euchrysops acholi]]* (Bethune-Baker)
********* *[[Euchrysops alberta]]* (Butler, 1901)
********* *[[Euchrysops albistriatus]]* (Capronnier, 1889)
********* *[[Euchrysops banyo]]* Libert, 2001
********* *[[Euchrysops barkeri]]* (Trimen, 1893)
********* *[[Euchrysops brunneus]]* Bethune-Baker, 1923
********* *[[Euchrysops cnejus]]* (Fabricius, 1798)
********* *[[Euchrysops crawshayi]]* (Butler, 1899)
********* *[[Euchrysops cyclopteris]]* (Butler, 1876)
********* *[[Euchrysops decaryi]]* Stempffer, 1947
********* *[[Euchrysops dolorosa]]* (Trimen & Bowker, 1887)
********* *[[Euchrysops jacksoni]]* Stempffer, 1952
********* *[[Euchrysops horus]]* (Stoneham, 1938)
********* *[[Euchrysops kabrosae]]* (Bethune-Baker, 1906)
********* *[[Euchrysops katangae]]* Bethune-Baker, 1923
********* *[[Euchrysops leucyanea]]* (Hewitson)
********* *[[Euchrysops lois]]* (Butler, 1886)
********* *[[Euchrysops malathana]]* (Boisduval, 1833)
********* *[[Euchrysops mauensis]]* Bethune-Baker, 1923
********* *[[Euchrysops migiurtiniensis]]* Stempffer, 1946
********* *[[Euchrysops nandensis]]* (Neave, 1904)
********* *[[Euchrysops nilotica]]* (Aurivillius, 1904)
********* *[[Euchrysops osiris]]* (Hopffer, 1855)
********* *[[Euchrysops philbyi]]* Gabriel, 1954
********* *[[Euchrysops reducta]]* Hulstaert, 1924
********* *[[Euchrysops sagba]]* Libert, 1993
********* *[[Euchrysops sahelianus]]* Libert, 2001
********* *[[Euchrysops severini]]* Hulstaert, 1924
********* *[[Euchrysops subpallida]]* Bethune-Baker, 1923
********* *[[Euchrysops unigemmata]]* (Butler, 1895)

## Eksterne lenker
* 
* Brower, Andrew V. Z. 2007. ''Euchrysops'' in The Tree of Life Web Project, tolweb.org
* ''Euchrysops'' – funet.fi
* Bilder av ''Euchrysops cnejus''
Kallenhardt

**Kallenhardt** er en *[[Ortsteil]]* i bykommunen Rüthen i Kreis Soest i Regierungsbezirk Arnsberg i Nordrhein-Westfalen. Stedet har omkring 1&nbsp;750 innbyggere.

Kallenhardt var tidligere en egen kommune. Den ble innlemmet i Rüthen den 1. januar 1975.
Jabes A. Bostwick

**Jabez Abel Bostwick** (født 23. september 1830, død 16. august 1892) var en amerikansk forretningsmann, som er kjent for å ha vært med å stiftet Standard Oil.

## Biografi
Bostwick ble født i Delhi i staten New York, men flyttet etterhvert med familien til en gård i Ohio. Som ung jobbet Jabes Bostwick først i en jernvarehandel, før han åpnet sin egen. Han startet etterhvert med bomullsmegling i Cincinnati, men flyttet etterhvert til New York, der han ble involvert i oljeproduksjon gjennom selskapet Tilford & Bostwick. Han kjøpte senere ut Tilford og gikk inn i et vellykket samarbeid med Henry Flagler og Rockefeller-brødrene, John og William. Jabes Bostwick fungerte som økonomidirektør i Standard Oil Trust.

Jabes Bostwick var også en stor aksjonær og direktør i New York og New England Railroad, en betydelig aksjonær i Housatonic Railroad, medlem av New York Cotton Exchange og satt i mange andre styreverv. På tross av den enorme rikdommen han fikk, var Bostwick kjent som en beskjeden mann med eksemplarisk karakter som var en troende medlem av babtist-kirken. Han donerte penger til kirken sin og til pedagogiske institututions som for eksempel Wake Forest College i Winston-Salem, North Carolina og Richmond College i Richmond, Virginia.

Jabes Bostwick døde i en brann i stallen på Friedheim, hans sommerresidens ved Mamaroneck på Long Island.

## Referanser


## Kilder
* August 18, 1892 ''New York Times'' obituary for Jabez A. Bostwick
ʿAmr ibn al-ʿĀṣ

**ʿAmr ibn al-ʿĀṣ** (arabisk: ; *ʿAmrū ibn al-ʿĀṣ*; født ca. 570/580, død 6. januar 664 AD/51 FH-43 AH) var en arabisk militær kommandant som er best kjent for  å ha ledet den islamske erobringen av Egypt i 640. Han levde delvis samtidig som Profeten Muḥammad og var en av ''ṣaḥāba''ene («følgesvennene») som raskt steg i gradene i blant muslimene etter å ha konvertert til islam i 629 (8 AH). Han grunnla den egyptiske hovedstaden al-Fusṭāṭ og bygde ʿAmr ibn al-ʿĀṣ' moské midt i byen, som var den første moskéen i Afrika.

## Referanser
Samuel Andrews (kjemiker)

**Samuel Andrews** (født 10. februar 1836, død 15. april 1904) var en britisk-amerikansk kjemiker og oppfinner. Han var født i England og emigrerte til USA før den amerikanske borgerkrigen og bosatte seg i Cleveland, Ohio. Han er best kjent som en partnerne i oljeraffineringsselskapet Rockefeller, Andrews & Flagler, den største forgjengeren til Standard Oil. Når den første enheten ble dannet i 1870, eide Andrews 16.67% av aksjene i Standard Oil.

## Referanser
Spring

**Spring** kan referere til:

;Skip
* Spring (skip), bøyningen på et skips dekklinje.
* Spring (trosse), fortøyningstrosse som går langs et skip.

;Foreninger
* Spring (Kristiania), en av de aller tidligste fotballklubbene i Norge.
* Spring (Kragerø), et norsk idrettslag fra Kragerø.

;Næringsvirksomhet
* Spring Airlines, et kinesisk flyselskap.
* Spring Energy, et norsk oljeselskap.

;Personer
* Rolf Spring, en sveitsisk roer.

;Annet
* Engelsk ord for årstiden vår
* Tiden da avstanden mellom flo og fjære er maksimal, se tidevann eller springflo.
* Et annet ord for fontene
* Et annet ord for vannkran.
* Spring Framework, en åpen kildekodeapplikasjon til programvaren Java.
* Spring (spillmotor), en fri spillmotor.

## Se også
*Springar
*Springer
Jørgen Brekke

**Jørgen Brekke** (født 26. april 1968 i Horten) er en norsk forfatter og journalist, oppvokst i Horten, senere i en lang periode bosatt i Trondheim.

Brekke er utdannet lektor fra NTNU og har arbeidet som frilansjournalist og personlig assistent. I 2011 debuterte han med kriminalromanen *Nådens omkrets*, som er oversatt til åtte språk. For debutromanen ble Brekke tildelt Norlis debutantpris og også Maurits Hansen-prisen - Nytt Blod for beste norske krimdebut.

## Bibliografi

### Kriminalromaner

*2011: *Nådens omkrets* (kriminalroman)
*2012: *Drømmeløs* (kriminalroman)
*2013: *Menneskets natur* (kriminalroman)
*2014: *Doktor Fredrikis kabinett* (kriminalroman)
*2016: *Paradisplaneten* (kriminalroman)
*2017: *Avgrunnsblikk* (kriminalroman)
*2018: *Alle kan drepe* (kriminalroman)
*2019: *Menneskehunger* (kriminalroman)
*2020: *Nå har natten alt* (kriminalroman)
*2022: *Formørkelsen og dens lys* (kriminalroman)
*2023: *Nattens bok* (kriminalroman)
*2024: *Det blinde vitnet* (kriminalroman)

### Ungdomsbøker

* 2016: *Oppdrag Mars 1: Akademiet*
* 2017: *Oppdrag Mars 2:* *Reisen*
* 2018: *Oppdrag Mars 3:* *Planeten*

### Bidrag i antologier

* 2013: *Påskekrim 2013 : 17 kriminalnoveller*
* 2014: *Påskekrim 2014 : 18 kriminalnoveller*
* 2015: *Årets påskekrim : 13 kriminalnoveller fra spenningens mestere*
* 2015: *Påskekrim 2015 : 17 kriminalnoveller*
* 2017: *Påskekrim 2017 : 17 krimnoveller*

## Referanser


## Kilder
* Presentasjon av Jørgen Brekke i Forfatterkatalogen på Forfattersentrums nettsider

## Eksterne lenker
* Jørgen Brekke - Store norske leksikon
* Gyldendals forfatterside 
* Jørgen Brekke hos Aschehoug